La Llei 10/2015, del 19 de juny, de formació i qualificació professionals estableix i regula el sistema de formació i qualificació professionals de Catalunya que s'orienta a facilitar a les persones l'accés a la formació, l'actualització i l'especialització professional al llarg de la vida.
El Catàleg de Qualificacions Professionals del sistema de formació i qualificació professionals és l'instrument que identifica i ordena les competències professionals d'activitats amb significació en el sistema productiu, i que serveix de referent als processos d'acreditació de competències professionals.
Per això es necessària la seva actualització per raó de normativa o altra en relació a les necessitats territorials i sectorials d'àmbit català, a la realitat socioeconòmica o als avanços tecnològics.
L'article 10 del Decret 28/2010, de 2 de març, del Catàleg de Qualificacions Professionals de Catalunya i del Catàleg Modular Integrat de Formació Professional, estableix que les qualificacions professionals i els corresponents mòduls formatius s'aproven mitjançant una ordre conjunta dels consellers o conselleres amb competències en matèria educativa i en matèria laboral.
Mitjançant l'Ordre ENS/34/2014, de 5 de febrer, per la qual s'actualitzen i s'inclouen diverses qualificacions professionals i els corresponents mòduls formatius en el Catàleg de Qualificacions Professionals de Catalunya i en el Catàleg Modular Integrat de Formació Professional es va presentar en suport digital la primera edició completa del Catàleg de Qualificacions Professionals de Catalunya i del Catàleg Modular Integrat de Formació Professional.
Des de l'any 2010 s'han anat publicant diverses ordres, el contingut de les quals, junt amb el d'aquesta ordre està disponible per ser consultat a l'adreça: http://icqp.gencat.cat.
Correspon actualitzar les qualificacions professionals d'acord amb els canvis en la normativa estatal bàsica d'aplicació.
Així mateix, es modifica l'Ordre ENS/112/2018, d'11 de juny, per la qual s'actualitzen i s'estableixen diverses qualificacions professionals en el Catàleg de Qualificacions Professionals de Catalunya i en el Catàleg Modular Integrat de Formació Professional, per tal de simplificar el redactat que no incorporava determinades referències en relació amb la família professional de Sanitat i amb les famílies professionals d'Arts gràfiques, Marítimopesquera, Química i Serveis socioculturals i a la comunitat.
Un cop feta la contrastació sectorial i amb l'acord previ del Consell Català de Formació Professional, escau incloure noves qualificacions professionals i els corresponents mòduls formatius del Catàleg de Qualificacions Professionals de Catalunya i del Catàleg Modular Integrat de Formació Professional.
S'actualitzen diverses qualificacions professionals en el Catàleg de Qualificacions Professionals de Catalunya i en el Catàleg Modular Integrat de Formació Professional i es modifica l'Ordre ENS/112/2018, d'11 de juny, per la qual s'actualitzen i s'estableixen diverses qualificacions professionals en el Catàleg de Qualificacions Professionals de Catalunya i en el Catàleg Modular Integrat de Formació Professional, d'acord amb el contingut d'aquesta ordre.
Les especificacions tècniques de les qualificacions es descriuen a l'adreça web de l'Institut Català de les Qualificacions Professionals en l'apartat dels catàlegs: http://icqp.gencat.cat.
Aquestes qualificacions són aplicables a tot el territori de Catalunya i no constitueixen una regulació de l'exercici professional.
Qualificacions professionals que s'estableixen
S'estableixen les qualificacions professionals detallades en l'annex 1.
S'estableixen les qualificacions professionals detallades a l'annex 2, adequades, amb les competències clau professionalitzadores amb la finalitat de completar la visió de la competència tècnica, i s'han analitzat i s'ha afegit un grau de concreció en relació a les necessitats territorials i sectorials de Catalunya.
S'estableixen les qualificacions professionals detallades a l'annex 4, dissenyades i estructurades de manera que responguin a necessitats sectorials i territorials que no estan satisfetes per les qualificacions estatals.
S'actualitzen les qualificacions professionals detallades a l'annex 3.
Les qualificacions professionals acreditades amb anterioritat a la seva actualització o modificació parcial mantenen els mateixos efectes.
Qualificacions professionals que se suprimeixen
Se suprimeixen les qualificacions professionals detallades a l'annex 5.
Es modifica l'article 3 de l'Ordre ENS/112/2018, d'11 de juny, per la qual s'actualitzen i s'estableixen diverses qualificacions professionals en el Catàleg de Qualificacions Professionals de Catalunya i en el Catàleg Modular Integrat de Formació Professional, que queda redactat en els termes següents:
S'actualitzen les qualificacions professionals detallades a l'annex 3, d'acord amb els canvis en la normativa d'aplicació.".
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, de conformitat amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà del moment en què perdi vigència el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada por el COVID-19 o, si escau, les seves pròrrogues, d'acord amb la disposició addicional segona d'aquest Reial decret.
Així mateix, poden interposar potestativament recurs de reposició, previ al recurs contenciós administratiu, davant el mateix òrgan que dicta aquest acte, segons els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que considerin convenient per a la defensa dels seus interessos, en el termini d'un mes a comptar de l'endemà del moment en què perdi vigència el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada por el COVID-19 o, si escau, les seves pròrrogues d'acord amb la disposició addicional tercera d'aquest Reial decret.
Soldadura per arc amb elèctrode revestit
Soldadura per arc sota gas protector amb elèctrode consumible, soldadura "MIG/MAG"
Soldadura per arc sota gas protector amb elèctrode no consumible, soldadura "TIC"
Serveis de restaurant, bar i cafeteria
Gestió de processos en serveis de restauració
Operacions auxiliars en la indústria tèxtil, confecció i pell
Família professional: Edificació i obra civil
Instal·lació de placa de guix laminat i cels rasos
Gestió de trucades de teleassistència
Aprests i acabats de matèries i articles tèxtils
Blanqueig i tintura de matèries tèxtils
Confecció de vestuari a mida en tèxtil i pell
Disseny tècnic d'estampació tèxtil
Gestió de la producció i qualitat de filatura, teles no teixides i tissatge de calada
Patronatge d'articles de confecció en tèxtil i pell
Realització de vestuari a mida en tèxtil i pell
Gestió de la instal·lació i manteniment de gespes en camps esportius
Gestió i manteniment d'arbres i palmeres ornamentals
Assistència a la producció d'espectacles en viu i esdeveniments
Producció en laboratori d'imatge
Regidoria d'espectacles en viu i esdeveniments
Programació en llenguatges estructurats d'aplicacions de gestió
Sistemes de gestió d'informació
Gestió dels sistemes d'eficiència energètica en l'envolupant
Operació i manteniment de maquinària pesant
Família professional: Activitats físiques i esportives
Guiatge per itineraris de muntanya mitjana i muntanya baixa i difusió d'activitats excursionistes
Família professional: Arts gràfiques
Família professional: Fabricació mecànica
Tall, soldadura i projecció tèrmica
Gestió de processos de servei en restauració
Recepció i activitats comercials a la recepció hotelera
Assistència a la direcció cinematogràfica
Assistència a la realització d'obres videogràfiques
Disseny i producció d'animacions amb tècniques 2D i 3D
Seguretat dels sistemes d'informació
Dispensació i venda de productes en farmàcia i parafarmàcia
Trasllat de pacients i conducció de vehicles sanitaris
Anatomia patològica i aproximació diagnòstica a citologies diverses
Tissatge de punt per trama o recollida